Benvolgut/a

Et recordem que l’any 2021/2022 vas finalitzar en aquest centre el quart curs de l’etapa d’ESO i no vas poder obtenir el títol de graduat o graduada en educació secundària obligatòria (GESO) per haver-te quedat pendent superar algunes matèries, fins a un **màxim de cinc**.

T’informem que, si has complert 18 anys o bé els compleixes durant aquest any, **et pots presentar a unes proves de les matèries pendents d’ESO**, la qual cosa et permetria –en cas d’aprovar– **obtenir el títol de GESO**. També tens l’opció de presentar-te ara només a alguna de les matèries suspeses.

Si fas o has fet els 17 anys dins del 2024 també pots presentar-t’hi, sempre que compleixis alguna de les condicions següents:

- Tenir un contracte laboral que t’impedeixi assistir al centre en règim ordinari.

- Trobar-te en procés d'obtenció d'un permís de treball.

- Ser esportista d'alt rendiment.

Pots venir al centre a matricular-te, a l’Institut La Plana en l’horari habitual de la secretaria, de dilluns a divendres de 09:00 a 14:00h i els dimarts també de 15:00 a 18h. **Has de portar el full d’inscripció a les proves** que adjuntem, degudament emplenat. Si vols acreditar la teva condició conforme tens un contracte laboral o ets esportista d’alt nivell, cal que aportis també la documentació corresponent.

**Les proves es faran** el dimecres, 6 de març a l’Institut La Plana a les 08:30h. Hi podràs portar diccionaris i/o calculadora, si és necessari.

Les qualificacions obtingudes es poden passar a recollir per secretaria a partir del 20 de març.

A secretaria del Centre hi podràs consultar els continguts i els criteris d'avaluació de les proves, i també altra informació d’interès.

T’animem a aprofitar aquesta nova oportunitat d’obtenir el títol de GESO, amb el qual podràs tenir accés a ensenyaments postobligatoris, alhora que incrementaràs les teves possibilitats en el món laboral.

Atentament,

Anna Roca Ferrer

Directora

Vic, 26 de gener de 2024